આતંરરાષ્ટ્રીય બજારમાં ક્રૂડ ઓઈલના ભાવ ઘટ્યા હોવા છતાં ભારતમાં ઓઈલ કંપનીઓએ પેટ્રોલ-ડીઝલના ભાવ વધાર્યા હતા. જેને પગલે સમગ્ર દેશમાં તેનો ભારે વિરોધ સાથે ઉહાપોહ થયો હતો. મોંઘવારી વધી અને જીડીપી ગ્રોથ પણ ઘટીને આવ્યો હતો. જેથી કેન્દ્ર સરકારને પેટ્રોલ-ડીઝલ પર એક્સાઈઝ ડ્યૂટીમાં ઘટાડાની જાહેરાત કરવી પડી હતી. ત્યાર પછી કેન્દ્ર સરકારે રાજ્ય સરકારોને કહ્યું હતું કે તે પણ વેટમાં ઘટાડો કરે. જેથી પ્રજાને સસ્તા દરે પેટ્રોલ-ડીઝલ મળી રહે.